## Инструкции за самостоятелно вземане на клиничен материал - изследване за урогенитална хламидийна инфекция и гонорея чрез молекулярно-генетични методи

ВНИМАНИЕ! Резултатите от вашето изследване зависят от стриктното спазване на тези инструкции.

Таблица: Най-подходящи клинични материали за изследване за урогенитална хламидийна инфекция и гонорея чрез молекулярно-генетични методи

|  |  |  |
| --- | --- | --- |
|  | Жени | Мъже |
| Без оплаквания (профилактично) | Влагалищен секретЕндоцервикален секрет | Урина първа струя |
| Уретрит | Урина първа струя | Урина първа струя |
| Вагинално течение или цервицит | Влагалищен секретЕндоцервикален секретУрина първа струя | - |

### Инструкции за вземане на урина при мъже и жени

**Моля, използвайте стерилен контейнер** (закупен от аптека или предоставен от НЦЗПБ)

1. Преди вземането на пробата не трябва да сте уринирал поне 1 час (най-подходяща е първата сутрешна урина).

2. Внимателно съберете първата порция урина в стерилния контейнер (приблизително от 10 до 50 мл).

3. Затворете плътно контейнера.

4. Донесете така взетата проба възможно най-бързо, като не забравяте да я съхранявате и транспортирате при температури в рамкте 2 ° C - 30 ° C, максимално 12 часа.

5. Резулат от изследването се получава в рамките на 5-6 работни дни на място в лабораторията.

ВНИМАНИЕ

* Вземайте пробите внимателно, за да избегнете изпръскване на съдържанието.
* Жените не трябва да почистват гениталиите преди вземането на урина.
* Ако урината съдържа кръв (урината има тъмночервен или кафяв цвят), не се препоръчва изследване с молекулярно-генетични методи

### Инструкции за вземане на влагалищен секрет

**Моля, използвайте стерилен тампон в епруветка без транспортна среда** (закупен от аптека или предоставен от НЦЗПБ)

1. Преди вземането на пробата съблечете бельото и застанете в удобна за вас позиция.

2. Вземете тампона в една ръка, а с другата внимателно разтворете лабиалните гънки.

3. Поставете тампона на около 5 см дълбочина във влагалищния отвор. Полека завъртете тампона, докато триете тампона към стената на влагалището за около 30 секунди. Отстранете внимателно тампона без го докосвате с ръце или с друга повърхност. Поставете тампона в транспортната епруветка.

4. Донесете така взетата проба възможно най-бързо, като не забравяте да я съхранявате и транспортирате при температури в рамкте 2 ° C - 30 ° C, максимално 12 часа.

5. Резулат от изследването се получава в рамките на 5-6 работни дни на място в лабораторията.

ВНИМАНИЕ

* Вземайте пробите внимателно, за да избегнете докосване на тампона до някаква повърхност, преди да го поставите в транспортната епруветка.
* Тампонът не бива да се овлажнява преди вземането на пробата.
* Ако пробата съдържа кръв (има червен или тъмночервен цвят), не се препоръчва изследване с молекулярно-генетични методи.